Bishops-seksskandaal: Nog seuns glo oor jare geaffekteer | Netwerk24
Meer as een seun van die Kaapse spogskool Bishops Diocesan College was betrokke by die bewerings van seksuele wangedrag teen die onderwyseres Fiona Viotti (30).
Die skool se hoof, Guy Pearson, het dít Dinsdag in 'n verklaring bevestig.Volgens Pearson is geen van die seuns sover hulle kon vasstel onder die ouderdom van 16 nie.
Dit is die wettige ouderdom waarop minderjariges kan instem tot seks met 'n volwassene.Viotti se prokureur, William Booth, sê hy wil nie kommentaar lewer op die skool se verklaring nie omdat die ondersoek nog nie afgehandel is nie.
"Dit sal nie in die betrokke partye se beste belang wees om nou enige besonderhede bekend te maak nie," sê hy.
Hy het Vroeër Dinsdag gesê sy kan moontlik regstappe neem teen diegene wat eksplisiete foto's en video's van haar versprei.
"Ek het al verskeie kere gesê die verspreiding van die video's en foto's is hoogs onreëlmatig en onwettig," sê Booth.
"Dit is baie moeilik om te bepaal waar die materiaal vandaan kom en wie dit oorspronklik begin versprei het. Dit is ook 'n groot uitdaging, byna onmoontlik, om te keer dat dit versprei word," sê hy.
"Maar ons oorweeg die moontlikheid om stappe te doen."
Volgens hom is daar nie tans 'n aanduiding dat Viotti se selfoon of ander toestelle onwettig deur iemand onderskep is nie.Van die foto's en video's waarna Booth verwys is in
Netwerk24 se besit, maar word op regsadvies weerhou.Verder sê Booth dat hy namens Viotti die skool gekontak het om hul volle samewerking aan te bied met die saak wat deur die skool ondersoek word.
Die laaste keer toe sy by die skool was, was toe sy bedank het, sê Booth. Sy het glo ongeveer ses jaar by die skool gewerk en onder meer waterpolo afgerig.